Kuimarisha umoja

NJIA YA KUIMARISHA UMOJA NCHINI 
Hali ya amani lazima idumishwe na kudumishwa kwake lazima wananchi wawe na umoja. Jambo la kwanza ili kudumisha umoja nchini ni usawa wa mgawo wa rasilimali za nchi. Hili litafuta utabaka na pahali mtu anaishi kwa kuwa kila mtu atapata kiwango sawa na hivyo kusawazisha umoja na mwishowe kuleta amani. 
Ndoa za mseto ikiwa mbinu mwafaka ya pili ya kuleta umoja nchini. Mbinu hii itazuia vurugu na kuleta mshikamano na maendeleo si haba kwa kuwa mtu akioa kutoka jamii tofauti na yake ataendeleza urafiki wa jamii hizo mbili na hivyo kuwaleta pamoja na amani kuwepo. 
Tatu ni serikali kushughulisha wananchi katika shughuli za ujenzi. Mfano ni katika ujenzi wa barabara, serikali itoe zabuni na kuwapa bila kubagua wala kuchagua. Pia katika ujenzi wa madarasa shuleni, daraja na kadhalika, hivyo watu wa maeneo mbali mbali wataungana kazini na kuleta umoja. 
Nne ni wafanyakazi wa umma kuhamishwa maeneo tofauti tofauti na kufanya kazi na bila kukagua jamii na kuwahudumia wananchi wote wa tabaka zote ili kuleta umoja. 
Tano ni kufanya usawa katika vyeo kazini. Hii kuwachagua wote waliohitimu kwa kufanya yao bila ya purukushani na bila kupendelea ukoo, kabila ama jamii fulani juu la lingine, hii italeta umoja ofisini na pahala pengine pote na wote watakuwa na umoja wa kufanya kazi na hivyo kuleta umoja nchini na maendeleo pia. 
Sita ni kuhimiza vilabu na michezo pamoja na tamasha. Hapa wachezaji, wanariadha na wengi wengineo watawasili ili kuonyesha ubingwa wao hivyo basi watu wengi watafika na kujumuika kutoka maeneo mbali mbali na hivyo kuleta umoja. 
Saba ni kukandamiza na kuwashtaki wanasiasa wanaowagawanya watu kisiasa, kimaendeleo, kiuchumi na kijamii na hivyo watu watabaki kuwa kitu kimoja kama taifa na kuendelea kushirikiana katika maendeleo.  
Mwisho kabisa ni kuwahimiza wananchi wenyewe kujitolea mhanga kupigania umoja wao bila ya kujali kitu chochote na kuwapa wananchi elimu juu ya kuimarisha umoja na faida zake, hivyo kuendeleza umoja na amani na kuleta maendeleo.